CELEX: 32011R1272
Language: mt
Date: 2011-12-05 00:00:00
Title: Regolament ta’ Implimentazzjoni tal-Kummissjoni (UE) Nru 1272/2011 tal- 5 ta' Diċembru 2011 dwar il-klassifikazzjoni ta’ ċerti prodotti fin-Nomenklatura Magħquda

8.12.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 325/3
            
         REGOLAMENT TA’ IMPLIMENTAZZJONI TAL-KUMMISSJONI (UE) Nru 1272/2011
   tal-5 ta' Diċembru 2011
   dwar il-klassifikazzjoni ta’ ċerti prodotti fin-Nomenklatura Magħquda
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (1), u speċjalment Artikolu 9(1)(a) tiegħu,
   Billi:
   
               (1)
            
            
               Sabiex tiġi żgurata applikazzjoni uniformi tan-Nomenklatura Magħquda annessa mar-Regolament (KEE) Nru 2658/87, huwa neċessarju li jiġu adottati miżuri li jikkonċernaw il-klassifikazzjoni tal-prodotti msemmija fl-Anness ta’ dan ir-Regolament.
            
         
               (2)
            
            
               Ir-Regolament (KEE) Nru 2658/87 stabbilixxa r-regoli ġenerali għall-interpretazzjoni tan-Nomenklatura Magħquda. Dawk ir-regoli japplikaw ukoll għal kwalunkwe nomenklatura oħra li hija bbażata, parzjalment jew kollha kemm hi, fuqha, jew li żżid kwalunkwe suddiviżjoni magħha u li hija stabbilita minn dispożizzjonijiet speċifiċi tal-Unjoni, bil-għan li jiġu applikati tariffi u miżuri oħra relatati mal-kummerċ ta’ prodotti.
            
         
               (3)
            
            
               Skont dawk ir-regoli ġenerali, il-prodotti msemmija fil-kolonna (1) tat-tabella mniżżla fl-Anness għandhom jiġu kklassifikati taħt il-kodiċi tan-NM indikat fil-kolonna (2), minħabba r-raġunijiet stabbiliti fil-kolonna (3) ta’ dik it-tabella.
            
         
               (4)
            
            
               Huwa xieraq li jkun stipulat li tagħrif tariffarju vinkolanti u li jkun inħareġ mill-awtoritajiet doganali tal-Istati Membri, li hu marbut mal-klassifikazzjoni tal-prodotti fin-Nomenklatura Magħquda, iżda li mhuwiex skont dan ir-Regolament jista’, għal perjodu ta’ tliet xhur, ikompli jkun invokat mid-detentur, skont l-Artikolu 12(6) tar-Regolament tal-Kunsill (KEE) Nru 2913/92 tat-12 ta’ Ottubru 1992 li jwaqqaf il-Kodiċi Doganali tal-Komunità (2).
            
         
               (5)
            
            
               Il-miżuri msemmija f’dan ir-Regolament huma konformi mal-opinjoni tal-Kumitat tal-Kodiċi Doganali,
            
         ADOTTAT DAN IR-REGOLAMENT:
   Artikolu 1
   Il-prodotti deskritti fil-kolonna (1) tat-tabella kif imniżżla fl-Anness għandhom ikunu klassifikati fin-Nomenklatura Magħquda taħt il-kodiċi NM indikat fil-kolonna (2) ta’ dik it-tabella.
   Artikolu 2
   Tagħrif tariffarju vinkolanti maħruġ mill-awtoritajiet doganali tal-Istati Membri, li ma jikkonformax ma’ dan ir-Regolament, jista’ jibqa’ jiġi invokat għal perjodu ta’ tliet xhur skont l-Artikolu 12(6) tar-Regolament (KEE) Nru 2913/92.
   Artikolu 3
   Dan ir-Regolament għandu jidħol fis-seħħ fl-għoxrin ġurnata wara dik tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, il-5 ta’ Diċembru 2011.
      
         
            Għall-Kummissjoni, f'isem il-President,
         Algirdas ŠEMETA
         
            Membru tal-Kummissjoni
         
      
   
   
      (1)  ĠU L 256, 7.9.1987, p. 1.
   
      (2)  ĠU L 302, 19.10.1992, p. 1.
   
      ANNESS
      
                  Deskrizzjoni tal-prodotti
               
               
                  Klassifikazzjoni
                  Kodiċi NM
               
               
                  Raġunijiet
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Preparazzjoni ta’ taħwir komposta minn taħlita ta’ sustanzi fragranti (karvakrol, ċinnamaldeid u oleoreżina tal-kapsiku) u xaħam veġetali idroġenizzat (mikro-inkapsulament).
                              Il-prodott huwa użat fl-industrija tal-għalf tal-annimali biex itejjeb it-togħma tal-għalf fi kwantitajiet ta’ 75 g sa 300 g/1 000  kg ta’ għalf għal annimali monogastriċi.
                           
                        
               
                  3302 90 90 
               
               
                  Il-klassifikazzjoni hija ddeterminata mir-Regoli Ġenerali 1, 3(a) u 6 għall-interpretazzjoni tan-Nomenklatura Magħquda, min-Nota 1 tal-Kapitolu 23, min-Nota 2 tal-Kapitolu 33 u mill-kliem tal-kodiċi NM 3302 , 3302 90  u 3302 90 90 .
                  Il-prodott jikkonsisti f’sustanzi fragranti fi ħdan is-sens tan-Nota 2 tal-Kapitolu 33.
                  Għalkemm il-prodott huwa maħsub li jkun użat fl-għalf tal-annimali bħala taħlita minn qabel ta’ sustanzi li jiftħu l-aptit, żamm il-karatteristiċi meħtieġa tal-materjal oriġinali (sustanzi fragranti). Il-klassifikazzjoni taħt l-intestatura 2309  bħala preparazzjoni użata fl-għalf tal-annimali hija eskluża skont in-Nota 1 tal-Kapitolu 23.
                  Peress li l-prodott għandu jiġi kkunsidrat bħala taħlita ta’ sustanza fragranti waħda jew aktar imħallta ma’ ġarrier miżjud, taqa’ taħt l-intestatura 3302  (ara wkoll l-ewwel paragrafu, punt (6), tan-Noti ta’ Spjega tas-Sistema Armonizzata (Harmonized System Explanatory Notes, HSEN) tal-intestatura 3302 )
                  Għaldaqstant għandu jiġi kklassifikat taħt il-kodiċi NM 3302 90 90 .
               
            
                  
                              2.
                           
                           
                              Preparazzjoni ta’ taħwir komposta minn oleoreżina tal-kapsiku fix-xaħam veġetali idroġenizzat (mikro-inkapsulament) bil-metilċellulożju tal-idrossipropil bħala materjal li jgħaqqad.
                              Il-prodott huwa użat fl-industrija tal-għalf tal-annimali biex itejjeb it-togħma tal-għalf fi kwantitajiet ta’ 12,5 g sa 50 g/1 000  kg ta’ għalf għal annimali ruminanti.
                           
                        
               
                  3302 90 90 
               
               
                  Il-klassifikazzjoni hija ddeterminata mir-Regoli Ġenerali 1, 3(a) u 6 għall-interpretazzjoni tan-Nomenklatura Magħquda, min-Nota 1 tal-Kapitolu 23, min-Nota 2 tal-Kapitolu 33 u mill-kliem tal-kodiċi NM 3302 , 3302 90  u 3302 90 90 .
                  Il-prodott jikkonsisti f’sustanza fragranti fi ħdan is-sens tan-Nota 2 tal-Kapitolu 33.
                  Għalkemm il-prodott huwa maħsub li jkun użat fl-għalf tal-annimali bħala taħlita minn qabel ta’ sustanzi li jiftħu l-aptit, żamm il-karatteristiċi meħtieġa tal-materjal oriġinali (sustanzi fragranti). Il-klassifikazzjoni taħt l-intestatura 2309  bħala preparazzjoni użata fl-għalf tal-annimali hija eskluża skont in-Nota 1 tal-Kapitolu 23.
                  Peress li l-prodott għandu jiġi kkunsidrat bħala taħlita ta’ sustanza fragranti waħda jew aktar mħallta ma’ ġarrier miżjud, taqa’ taħt l-intestatura 3302  (ara wkoll l-ewwel paragrafu, punt (6), tan-Noti ta’ Spjega tas-Sistema Armonizzata (Harmonized System Explanatory Notes, HSEN) tal-intestatura 3302 )
                  Għaldaqstant għandu jiġi kklassifikat taħt il-kodiċi NM 3302 90 90 .
               
            
                  
                              3.
                           
                           
                              Preparazzjoni ta’ taħwir komposta minn taħlita ta’ sustanzi fragranti (ċinnamaldeid, ewġenol) fuq irfid tas-silika, fiċ-ċellulożju u l-metilċellulożju (mikro-inkapsulament).
                              Il-prodott huwa użat fl-industrija tal-għalf tal-annimali biex itejjeb it-togħma tal-għalf fi kwantitajiet ta’ 12,5 g sa 50 g/1 000  kg ta’ għalf għal baqar tal-ħalib.
                           
                        
               
                  3302 90 90 
               
               
                  Il-klassifikazzjoni hija ddeterminata mir-Regoli Ġenerali 1, 3(a) u 6 għall-interpretazzjoni tan-Nomenklatura Magħquda, min-Nota 1 tal-Kapitolu 23, min-Nota 2 tal-Kapitolu 33 u mill-kliem tal-kodiċi NM 3302 , 3302 90  u 3302 90 90 .
                  Il-prodotti jikkonsistu f’sustanzi fragranti fi ħdan is-sens tan-Nota 2 tal-Kapitolu 33.
                  Għalkemm il-prodott huwa maħsub li jkun użat fl-għalf tal-annimali bħala taħlita minn qabel ta’ sustanzi li jiftħu l-aptit, żamm il-karatteristiċi meħtieġa tal-materjal oriġinali (sustanzi fragranti). Il-klassifikazzjoni taħt l-intestatura 2309  bħala preparazzjoni użata fl-għalf tal-annimali hija eskluża skont in-Nota 1 tal-Kapitolu 23.
                  Peress li l-prodott għandu jiġi kkunsidrat bħala taħlita ta’ sustanza fragranti waħda jew aktar mħallta ma’ ġarrier miżjud, taqa’ taħt l-intestatura 3302  (ara wkoll l-ewwel paragrafu, punt (6), tan-Noti ta’ Spjega tas-Sistema Armonizzata (Harmonized System Explanatory Notes, HSEN) tal-intestatura 3302 )
                  Għaldaqstant għandu jiġi kklassifikat taħt il-kodiċi NM 3302 90 90 .